Դինգո վայրի շունը

«Դինգո վայրի շունը» (), 1962 թվականի խորհրդային լիամետրաժ սև-սպիտակ գեղարվեստական ֆիլմ, որը բեմադրել է ռեժիսոր Յուլի Կարասիկը «Լենֆիլմ» կինոստուդիայում խորհրդային մանկագիր Ռուվիմ Ֆրաերմանի «Դինգո վայրի շունը կամ Պատմություն առաջին սիրո մասին» (, 1939) վիպակի հիման վրա։ Ֆիլմի պրեմիերան ԽՍՀՄ-ում տեղի է ունեցել 1962 թվականի հոկտեմբերի 15-ին :

Ֆիլմը ներառվել է «ԽՍՀՄ պետական ֆիլմֆոնդ» ֆիլմերի հավաքածուում։

Սյուժե 
Հեռավորարևելյան Պրիմորսկ քաղաքում ապրում է Տանյա Սաբանեևան իր մոր հետ։ Ծառայության բերումով Մոսկվայից իր նոր կնոջ և նրա եղբորորդու՝ Կոլյայի հետ այդ քաղաք է տեղափոխվում Տանյայի գնդապետ հայրը, որին նա երբեք չի տեսել։

Տանյան և Կոլյան հանդիպում են և ընկերանում։ Տանյան իր ընկերոջ համար բացահայտում է մի զարմանալի աշխարհ, որտեղ ապրում է դինգո վայրի շունը։

Ստեղծման պատմություն

Դերասանների ընտրություն 
Գրեթե բոլոր գլխավոր դերակատարների համար «Դինգո վայրի շունը» ֆիլմում աշխատանքը եղել է նորամուտային։

Ամենաարագը գտել են դերասան Կոլյա Սաբանեևի դերի համար։ Ռեժիսորը տեսել է Լենինգրադի թատրոնի, երաժշտության և կինեմատոգրաֆիայի պետական ինստիտուտի ուսանող Վլադիմիր Յուբիկի լուսանկարները, նրա դեմքը համարել «Նուրբ, նյարդային, բայց զարմանալիորեն ներդաշնակ», և հաստատել է երիտասարդին այդ դերի համար առանց կինոփորձների։

«Նանայ տղա Ֆիլկիին» որոնելիս ռեժիսորի օգնականը շրջել է երկրի հսկայական տարածքով՝ հասնելով ընդհուպ մինչև Հեռավոր Հյուսիս։ Երբ սկսվել է Ղազախստանից դպրոցականների դիտումը, գտել են դերակատարին, որը դարձել է 14-ամյա Թալասը՝ Ալմա-Աթայի պատանի հանդիսատեսի թատրոնի արտիստներ Ամինա Ումուրզակովայի և Կամասի Ումուրզակովի որդին։ Կինոփորձեր այդ անգամ ևս չեն անցկացվել. կինոխմբի ներկայացուցիչները ստացել են ծնողների համաձայնությունը և Թալասին առաջարկել են մեկնել Լենինգրադ՝ նկարահանումների։

Տանյա Սաբանեևայի դերակատարին ամենաերկարն են փնտրում։ Գեղխորհրդի անդամները շատ են զարմացել, երբ նրանց ներկայացրել են 22-ամյա Գալինա Պոլսկիխին։ Այնուամենայնիվ, ՎԳԻԿ-ի ուսանողուհին հաստատվել է աշակերտուհու դերի համար։

Նկարահանումների վայր 

Նատուրալ նկարահանումների զգալի մասն անցկացվել է Ղրիմի Լենինյան շրջանի Սեմյոնովկա գյուղում (2013 թվականին ի հիշատակ այդ իրադարձության այնտեղ տեղադրվել է հուշատախտակ)։

Շնասահնակ վարելը և բուրանի տեսարանը, որում հայտնվում են Տանյան և Կոլյան, նկարահանվել են Կուզմոլովո գյուղի մոտ՝ Լենինգրադի ամենամոտ արվարձանում։ Տեսարանին բացառիկ գեղարվեստականություն են հաղորդում մորենի բլուրներն ու փոքր լիճը (սառցե դարաշրջանի մնացորդներ)։

Տաղավարային նկարահանումներն իրականացվել են «Լենֆիլմ» կինոստուդիայում։

Դերերում 
 Գալինա Պոլսկիխ – Տանյա Սաբանեևա
 Վլադիմիր Օսոբիկ – Կոլյա Սաբանեև, Տանյայի հոր որդեգրյալ որդին, Նադեժդա Պետրովնայի եղբորորդին
 Թալաս Ումուրզակով – Ֆիլկա Բոգոլյուբսկի, Տանյայի ընկերն ու դասընկերը
 Անյա Ռոդիոնովա – Ժենյա Բելյակովա, Տանյայի դասընկերը
 Իննա Կոնդրատևա – Մարիա (Սաբանեևա Մ. Պ.), Տանյայի մայրը
 Նիկոլայ Տիմոֆեև – Սաբանեև, Տանյայի հայրը, գնդապետ
 Իրինա Ռադչենկո – Նադեժդա Պետրովնա, Տանյայի հոր երկրորդ կինը
 Թամարա Լոգինովա – Ալեքսանդրա Իվանովնա, ռուսաց լեզվի ուսուցչուհի
 Անտոնինա Պավլիչևա – Տանյայի դայակը

 Նկարահանող խումբ 
 Սցենարի հեղինակ՝ Անատոլի Գրեբնև
 Բեմադրող ռեժիսոր՝ Յուլի Կարասիկ
 Գլխավոր օպերատոր՝ Վյաչեսլավ Ֆաստովիչ
 Գլխավոր նկարիչ՝ Վիկտոր Վոլին
 Կոմպոզիտոր՝ Իսահակ Շվարց

 Մրցանակներ 
 1962 – Վենետիկի մանկական ֆիլմերի կինոփառատոնի «Սուրբ Մարկոսի առյուծ» գլխավոր մրցանակ և «Ոսկե ճյուղ» մրցանակ (Երիտասարդական ֆիլմերի ազգային կենտրոնի մրցանակ),
 1963 – Վիեննայի միջազգային կինոփառատոնի ժյուրիի դիպլոմ,
 1963 – «Տարվա լավագույն ֆիլմ» Լոնդոնի տարվա լավագույն ֆիլմերի փառատոնում։

 Ծանոթագրություններ 

 Արտաքին հղումներ 
 
 Ан. Вартанов''. Статья «Не погибла молодость» о картине Юлия Карасика «Дикая собака динго» по повести Рувима Фраермана в журнале «Советский экран» (№ 19 (139), октябрь 1962 года). // filmz.ru.
 
 
  // youtube.com (пользователь — «Киностудия Ленфильм»; опубликовано 30 мая 2020 года)

Խորհրդային ֆիլմեր
1962 ֆիլմեր
Խորհրդային դրամա ֆիլմեր
«Լենֆիլմ» ստուդիայի ֆիլմեր
Խորհրդային սև-սպիտակ ֆիլմեր
Ռուսերեն ֆիլմեր
Ֆիլմեր դեռահասների համար